Abanto ežeras

Abanto ežeras (turk. Abant Gölü) – gėlas ežeras šiaurės vakarų Turkijoje, Bolu provincijoje. Ežeras susiformavo nuošliaužai užtvenkus upę. Aukštis virš jūros lygio – 1328 m. Ežeras yra Abanto nacionalinio parko dalis. Maitinamas šaltinių, 2-3 įtekančių upelių, bet daugiausia lietaus ir tirpstančio sniego vandens. Dėl gražios gamtos ir patogaus susisiekimo ežeras populiarus tarp poilsiautojų.